CELEX: 32018R1646
Language: sk
Date: 2018-07-13 00:00:00
Title: Delegované nariadenie Komisie (EÚ) 2018/1646 z 13. júla 2018, ktorým sa dopĺňa nariadenie Európskeho parlamentu a Rady (EÚ) 2016/1011, pokiaľ ide o regulačné technické normy týkajúce sa informácií, ktoré sa majú poskytnúť v žiadosti o povolenie a v žiadosti o registráciu (Text s významom pre EHP)

5.11.2018   
               
               
                  SK
               
               
                  Úradný vestník Európskej únie
               
               
                  L 274/43
               
            
         DELEGOVANÉ NARIADENIE KOMISIE (EÚ) 2018/1646
         z 13. júla 2018,
         ktorým sa dopĺňa nariadenie Európskeho parlamentu a Rady (EÚ) 2016/1011, pokiaľ ide o regulačné technické normy týkajúce sa informácií, ktoré sa majú poskytnúť v žiadosti o povolenie a v žiadosti o registráciu
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/1011 z 8. júna 2016 o indexoch používaných ako referenčné hodnoty vo finančných nástrojoch a finančných zmluvách alebo na meranie výkonnosti investičných fondov, ktorým sa menia smernice 2008/48/ES a 2014/17/EÚ a nariadenie (EÚ) č. 596/2014 (1), a najmä na jeho článok 34 ods. 8,
         keďže:
         
                     (1)
                  
                  
                     V tomto nariadení sa stanovujú informácie, ktoré by sa mali predkladať príslušnému orgánu spolu so žiadosťou o povolenie alebo o registráciu správcu referenčných hodnôt, v závislosti od charakteristík žiadateľa alebo referenčných hodnôt poskytovaných a určených na použitie v Únii. Špecifikáciou informácií, ktoré sa majú poskytnúť v žiadosti o povolenie a v žiadosti o registráciu, sa podporuje spoločný a jednotný postup v celej Únii.
                  
               
                     (2)
                  
                  
                     Je dôležité predložiť príslušnému orgánu informácie stanovené v tomto nariadení, aby mohol posúdiť, či mechanizmy zavedené žiadateľom o povolenie alebo o registráciu spĺňajú požiadavky stanovené v nariadení (EÚ) 2016/1011.
                  
               
                     (3)
                  
                  
                     Aby príslušný orgán posúdil, či by nejaký konflikt záujmov vyplývajúci z činnosti týkajúcej sa referenčnej hodnoty a z obchodných záujmov vlastníkov žiadateľa mohol ovplyvniť nezávislosť žiadateľa pri výpočte referenčných hodnôt, a tým poškodiť presnosť a integritu referenčnej hodnoty, žiadateľ by mal predložiť informácie týkajúce sa činností jeho vlastníkov a vlastníctva jeho materských spoločností.
                  
               
                     (4)
                  
                  
                     Žiadateľ by mal poskytnúť informácie týkajúce sa zloženia, fungovania a nezávislosti svojich riadiacich orgánov pri výpočte referenčnej hodnoty, aby príslušný orgán mohol posúdiť, či štruktúra správy a riadenia spoločnosti zabezpečuje nezávislosť žiadateľa pri výpočte referenčných hodnôt, predchádzaní konfliktom záujmov a ich riešení.
                  
               
                     (5)
                  
                  
                     Žiadateľ by mal poskytnúť informácie o svojich politikách a postupoch týkajúcich sa identifikácie, riešenia, zmierňovania a zverejňovania konfliktov záujmov v súvislosti so svojou činnosťou poskytovania referenčných hodnôt alebo skupín referenčných hodnôt. Pokiaľ ide o kritické referenčné hodnoty, žiadateľ by mal vzhľadom na ich väčší systémový význam poskytnúť príslušnému orgánu aktualizovaný zoznam existujúcich konfliktov záujmov spolu s vysvetlením toho, ako sa riešia.
                  
               
                     (6)
                  
                  
                     S cieľom umožniť, aby príslušný orgán zhodnotil vhodnosť a spoľahlivosť štruktúry vnútornej kontroly a rámca dohľadu a zodpovednosti, by mal žiadateľ uviesť politiky a postupy na monitorovanie činností poskytovania referenčnej hodnoty alebo skupiny referenčných hodnôt. Uvedené informácie sú nevyhnutné na to, aby príslušný orgán mohol posúdiť, či uvedené politiky a postupy spĺňajú požiadavky nariadenia (EÚ) 2016/1011.
                  
               
                     (7)
                  
                  
                     Tieto informácie by mali byť zahrnuté aj v žiadosti, aby sa preukázalo príslušnému orgánu, že kontroly vstupných údajov, ktoré sa používajú na určenie referenčných hodnôt a ktoré poskytuje žiadateľ, sú dostatočné na zabezpečenie reprezentatívnosti, presnosti a integrity takýchto údajov, a že metodika použitá na výpočet referenčných hodnôt má všetky charakteristiky požadované v nariadení (EÚ) 2016/1011.
                  
               
                     (8)
                  
                  
                     S cieľom umožniť príslušnému orgánu posúdiť reprezentatívnosť referenčnej hodnoty z hľadiska ekonomickej reality, ktorú plánuje merať, by mal žiadateľ poskytnúť príslušnému orgánu opis referenčnej hodnoty alebo skupiny referenčných hodnôt, ktoré poskytuje alebo plánuje poskytovať, a typ referenčnej hodnoty, ku ktorej patria, v súlade s ustanoveniami nariadenia (EÚ) 2016/1011. Typ, ku ktorému patrí referenčná hodnota, sa má posudzovať podľa najlepšieho vedomia žiadateľa a mal by sa poskytovať spolu s uvedením zdrojov použitých údajov, aby sa príslušnému orgánu umožnilo pochopiť spoľahlivosť a úplnosť podkladových informácií.
                  
               
                     (9)
                  
                  
                     Ak je žiadateľom fyzická osoba, obsah žiadosti o povolenie alebo o registráciu by sa mal stanoviť osobitne, keďže organizačná štruktúra správcu bude výrazne odlišná od organizačnej štruktúry právnických osôb.
                  
               
                     (10)
                  
                  
                     Toto nariadenie vychádza z návrhu regulačných technických predpisov, ktoré Európsky orgán pre cenné papiere a trhy predložil Komisii.
                  
               
                     (11)
                  
                  
                     Európsky orgán pre cenné papiere a trhy vykonal otvorené verejné konzultácie k návrhu regulačných technických predpisov, z ktorých toto nariadenie vychádza, analyzoval možné súvisiace náklady a prínosy a požiadal o stanovisko skupinu zainteresovaných strán v oblasti cenných papierov a trhov zriadenú v súlade s článkom 37 nariadenia Európskeho parlamentu a Rady (EÚ) č. 1095/2010 (2).
                  
               
                     (12)
                  
                  
                     Správcovia by mali mať dostatočný čas na prípravu žiadostí a na zabezpečenie súladu s požiadavkami tohto nariadenia a s regulačnými technickými predpismi uvedenými v prílohe. Toto nariadenie by sa preto malo začať uplatňovať dva mesiace po tom, ako nadobudne účinnosť,
                  
               PRIJALA TOTO NARIADENIE:
         
            Článok 1
            Všeobecné požiadavky
            
               1.   Žiadosť podľa článku 34 nariadenia (EÚ) 2016/1011 obsahuje podľa potreby aj tieto informácie:
               
                           a)
                        
                        
                           položky uvedené v prílohe I, ak je žiadateľom právnická osoba, ktorá žiada o povolenie;
                        
                     
                           b)
                        
                        
                           položky uvedené v prílohe II, ak je žiadateľom právnická osoba, ktorá žiada o registráciu;
                        
                     
                           c)
                        
                        
                           položky uvedené v prílohe I, ak je žiadateľom fyzická osoba, ktorá žiada o povolenie, okrem informácií uvedených v odseku 1 písm. c), f), h) a i) prílohy I;
                        
                     
                           d)
                        
                        
                           položky uvedené v prílohe II, ak je žiadateľom fyzická osoba, ktorá žiada o registráciu, okrem informácií uvedených v odseku 1 písm. c), f), h) a i) prílohy II.
                        
                     
            
               2.   Žiadosť môže obsahovať informácie na úrovni skupiny referenčných hodnôt len vtedy, ak žiadna z referenčných hodnôt v rámci skupiny nie je zahrnutá v zozname kritických referenčných hodnôt vytvorenom v súlade s článkom 20 ods. 1 nariadenia (EÚ) 2016/1011.
            
            
               3.   Ak žiadateľ niektoré z požadovaných informácií neposkytne, musí do žiadosti zahrnúť vysvetlenie, prečo uvedené informácie neposkytol.
            
            
               4.   Žiadateľ nie je povinný poskytnúť informácie uvedené v odseku 1 písm. f) až j) prílohy I, prípadne prílohy II, pokiaľ žiadateľ už je pod dohľadom toho istého príslušného orgánu v členskom štáte v súvislosti s inými činnosťami než s poskytovaním referenčných hodnôt.
            
         
         
            Článok 2
            Poskytované informácie podľa typu referenčných hodnôt
            
               1.   Pre akúkoľvek nevýznamnú referenčnú hodnotu, ktorú žiadateľ poskytuje, môže žiadateľ predložiť informácie požadované v odseku 6 prílohy I, prípadne v odseku 6 prílohy II vo forme zhrnutia.
            
            
               2.   Subjekty, ktoré nepodliehajú dohľadu a ktoré poskytujú kritické a významné referenčné hodnoty, predkladajú informácie uvedené v prílohe I.
            
            
               3.   Subjekty pod dohľadom, ktoré poskytujú iba nekritické referenčné hodnoty, predkladajú informácie uvedené v prvom stĺpci prílohy II.
            
            
               4.   Žiadateľ, ktorý poskytuje iba nevýznamné referenčné hodnoty, predkladá informácie uvedené v druhom stĺpci prílohy II.
            
            
               5.   Bez toho, aby boli dotknuté odseky 1 až 4, žiadateľ, ktorý poskytuje iba referenčné hodnoty týkajúce sa regulovaných údajov, nepredkladá informácie uvedené v odseku 5 písm. c), odseku 6 písm a) bode iii) a odseku 6 písm. a) bode iv) prílohy I a prílohy II.
            
            
               6.   Žiadateľ, ktorý poskytuje iba referenčné hodnoty úrokových sadzieb, predkladá informácie uvedené v prílohách k tomuto nariadeniu a špecifikuje, ako sa vykonávajú špecifické požiadavky stanovené v prílohe I k nariadeniu (EÚ) 2016/1011, ak sa ustanovenia v prílohe I k nariadeniu (EÚ) 2016/1011 uplatňujú popri požiadavkách hlavy II nariadenia (EÚ) 2016/1011 alebo namiesto týchto požiadaviek, podľa článku 18 uvedeného nariadenia.
            
            
               7.   Žiadateľ, ktorý poskytuje iba komoditné referenčné hodnoty, poskytuje informácie uvedené v prílohe I k tomuto nariadeniu, ak je to subjekt, ktorý nepodlieha dohľadu, alebo ak poskytuje kritickú referenčnú hodnotu. Ak je žiadateľom subjekt pod dohľadom a žiadna z referenčných hodnôt, ktoré poskytuje, nie je kritickou referenčnou hodnotou, poskytuje informácie uvedené v prvom stĺpci prílohy II. Žiadateľ špecifikuje, ako sa plnia požiadavky stanovené v prílohe II k nariadeniu (EÚ) 2016/1011 týkajúce sa akejkoľvek komoditnej referenčnej hodnoty, na ktorú sa vzťahuje príloha II namiesto hlavy II nariadenia (EÚ) 2016/1011 podľa článku 19 nariadenia (EÚ) 2016/1011.
            
         
         
            Článok 3
            Konkrétne informácie týkajúce sa politík a postupov
            
               1.   Všetky politiky a postupy uvedené v žiadosti obsahujú alebo sa k nim prikladá:
               
                           a)
                        
                        
                           určenie totožnosti osoby alebo osôb zodpovedných za schvaľovanie a udržiavanie politík a postupov;
                        
                     
                           b)
                        
                        
                           opis toho, ako je monitorované dodržiavanie politík a postupov, a totožnosť osôb zodpovedných za toto monitorovanie;
                        
                     
                           c)
                        
                        
                           opis opatrení, ktoré sa majú prijať v prípade porušenia politík a postupov.
                        
                     
            
               2.   Žiadateľ, ktorý je súčasťou skupiny, môže splniť odsek 1 tým, že predloží politiky a postupy svojej skupiny, ak sa týkajú poskytovania referenčných hodnôt.
            
         
         
            Článok 4
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 25. januára 2019.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. júla 2018
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 171, 29.6.2016, s. 1.
         
            (2)  Nariadenie Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/77/ES (Ú. v. EÚ L 331, 15.12.2010, s. 84).
      
      
         
            PRÍLOHA I
            
               Informácie, ktoré sa majú uvádzať v žiadosti o povolenie v súlade s článkom 34 nariadenia (EÚ) 2016/1011
            
            1.   VŠEOBECNÉ INFORMÁCIE
            
                        a)
                     
                     
                        Celý názov žiadateľa a jeho identifikátor právnickej osoby (LEI).
                     
                  
                        b)
                     
                     
                        Adresa úradu v Európskej únii.
                     
                  
                        c)
                     
                     
                        Právny štatút.
                     
                  
                        d)
                     
                     
                        Webové sídlo, ak existuje.
                     
                  
                        e)
                     
                     
                        Pokiaľ ide o kontaktnú osobu na účely žiadosti:
                        
                                    i)
                                 
                                 
                                    meno;
                                 
                              
                                    ii)
                                 
                                 
                                    titul;
                                 
                              
                                    iii)
                                 
                                 
                                    adresa;
                                 
                              
                                    iv)
                                 
                                 
                                    e-mailová adresa;
                                 
                              
                                    v)
                                 
                                 
                                    telefónne číslo.
                                 
                              
                  
                        f)
                     
                     
                        Ak je žiadateľom subjekt pod dohľadom, informácie o súčasnom stave jeho povolenia vrátane informácií o činnostiach, na ktoré má povolenie, a o relevantnom príslušnom orgáne v jeho členskom štáte.
                     
                  
                        g)
                     
                     
                        Opis operácií žiadateľa v Európskej únii, ktoré sú relevantné pre činnosť poskytovania referenčných hodnôt, bez ohľadu na to, či podliehajú alebo nepodliehajú finančnej regulácii, spolu s opisom miesta, na ktorom sa tieto operácie vykonávajú.
                     
                  
                        h)
                     
                     
                        Akýkoľvek zápis do obchodného registra, stanovy alebo iné zakladajúce dokumenty.
                     
                  
                        i)
                     
                     
                        Ak je žiadateľ súčasťou skupiny, štruktúra jeho skupiny spolu so schémou vlastníctva a s uvedením odkazov na všetky materské a dcérske podniky. Spoločnosti a dcérske spoločnosti zobrazené v schéme sú identifikované ich celým názvom, právnou formou a adresou registrovaného sídla a riaditeľstva.
                     
                  
                        j)
                     
                     
                        Vlastné vyhlásenie o dobrej povesti vrátane prípadných podrobných údajov o týchto skutočnostiach:
                        
                                    i)
                                 
                                 
                                    konania disciplinárnej povahy proti žiadateľovi (pokiaľ neboli zamietnuté);
                                 
                              
                                    ii)
                                 
                                 
                                    zamietnutie povolenia alebo registrácie finančným orgánom;
                                 
                              
                                    iii)
                                 
                                 
                                    odobranie povolenia alebo registrácie finančným orgánom.
                                 
                              
                  
                        k)
                     
                     
                        Počet poskytnutých referenčných hodnôt.
                     
                  2.   ORGANIZAČNÁ ŠTRUKTÚRA A SPRÁVA A RIADENIE
            
                        a)
                     
                     
                        Vnútorná organizačná štruktúra, pokiaľ ide o správnu radu, výbory vrcholového manažmentu, funkciu dohľadu a akýkoľvek iný vnútorný orgán vykonávajúci významné riadiace funkcie zapojené do poskytovania referenčnej hodnoty vrátane ich:
                        
                                    i)
                                 
                                 
                                    referenčných podmienok alebo ich zhrnutia; a
                                 
                              
                                    ii)
                                 
                                 
                                    dodržiavania akýchkoľvek kódexov správy a riadenia alebo podobných ustanovení.
                                 
                              
                  
                        b)
                     
                     
                        Postupy zabezpečujúce, aby zamestnanci správcu a akékoľvek iné fyzické osoby, ktorých služby má správca k dispozícii alebo pod kontrolou a ktoré sú priamo zapojené do poskytovania referenčnej hodnoty, mali potrebné kvalifikácie, vedomosti a skúsenosti zodpovedajúce prideleným úlohám, a pôsobili so zreteľom na ustanovenia podľa článku 4 ods. 7 nariadenia (EÚ) 2016/1011.
                     
                  
                        c)
                     
                     
                        Počet zamestnancov (dočasných a stálych) zapojených do poskytovania referenčnej hodnoty.
                     
                  3.   KONFLIKTY ZÁUJMOV
            
                        a)
                     
                     
                        Politiky a postupy, ktoré riešia:
                        
                                    i)
                                 
                                 
                                    to, ako sa súčasné a potenciálne konflikty záujmov identifikujú, zaznamenávajú, riešia, zmierňujú, ako sa im predchádza a ako ich možno napraviť;
                                 
                              
                                    ii)
                                 
                                 
                                    konkrétne okolnosti, ktoré sa uplatňujú na žiadateľa alebo na akúkoľvek konkrétnu referenčnú hodnotu, ktorú poskytuje žiadateľ a v súvislosti s ktorou je vznik konfliktov záujmov najpravdepodobnejší, vrátane prípadov, keď sa pri určovaní referenčnej hodnoty vykonáva odborné posúdenie alebo vlastné uváženie, keď je žiadateľ v rovnakej skupine ako používateľ referenčnej hodnoty a keď je žiadateľ účastníkom trhu alebo ekonomickej reality, ktoré má merať táto referenčná hodnota.
                                 
                              
                  
                        b)
                     
                     
                        Pre referenčnú hodnotu alebo skupinu referenčných hodnôt treba uviesť zoznam akýchkoľvek identifikovaných podstatných konfliktov záujmov spolu s príslušnými zmierňujúcimi opatreniami. Pre každú kritickú referenčnú hodnotu treba uviesť aktualizovaný zoznam skutočných a potenciálnych konfliktov záujmov spolu s príslušnými zmierňujúcimi opatreniami.
                     
                  
                        c)
                     
                     
                        Štruktúra politiky odmeňovania, v ktorej sa špecifikujú kritériá používané na určenie odmeňovania osôb priamo alebo nepriamo zapojených do poskytovania referenčných hodnôt.
                     
                  4.   ŠTRUKTÚRA VNÚTORNEJ KONTROLY A RÁMEC DOHĽADU A ZODPOVEDNOSTI
            
                        a)
                     
                     
                        Politiky a postupy týkajúce sa monitorovania činností poskytovania referenčnej hodnoty alebo skupiny referenčných hodnôt vrátane tých, ktoré sa týkajú:
                        
                                    i)
                                 
                                 
                                    systémov informačných technológií;
                                 
                              
                                    ii)
                                 
                                 
                                    riadenia rizík spolu s mapovaním rizík, ktoré môžu vzniknúť a ovplyvniť presnosť, integritu a reprezentatívnosť poskytnutej referenčnej hodnoty alebo kontinuitu činnosti poskytovania, spolu s príslušnými zmierňujúcimi opatreniami;
                                 
                              
                                    iii)
                                 
                                 
                                    zostavenia, úlohy a fungovania funkcie dohľadu opísanej v článku 5 nariadenia (EÚ) 2016/1011 a bližšie špecifikovanej v regulačných technických normách prijatých podľa článku 5 ods. 5 nariadenia (EÚ) 2016/1011 (1) vrátane postupov týkajúcich sa vymenovania, náhrady alebo odvolania osôb v rámci funkcie dohľadu;
                                 
                              
                                    iv)
                                 
                                 
                                    zostavenia, úlohy a fungovania kontrolného rámca opísaného v článku 6 nariadenia (EÚ) 2016/1011 vrátane postupov týkajúcich sa vymenovania, náhrady alebo odvolania osôb, ktoré sú za tento rámec zodpovedné;
                                 
                              
                                    v)
                                 
                                 
                                    rámca zodpovednosti opísaného v článku 7 nariadenia (EÚ) 2016/1011 vrátane postupov týkajúcich sa vymenovania, náhrady alebo odvolania osôb, ktoré sú za tento rámec zodpovedné.
                                 
                              
                  
                        b)
                     
                     
                        Pohotovostné plány na určovanie a uverejňovanie referenčnej hodnoty na dočasnom základe vrátane plánov na zabezpečenie kontinuity činností a plánov obnovy po katastrofe.
                     
                  
                        c)
                     
                     
                        Postupy interného ohlasovania porušení nariadenia (EÚ) 2016/1011 manažérmi, zamestnancami a akýmikoľvek inými fyzickými osobami, ktorých služby má žiadateľ k dispozícii alebo pod kontrolou.
                     
                  5.   OPIS POSKYTOVANÝCH REFERENČNÝCH HODNÔT ALEBO SKUPÍN REFERENČNÝCH HODNÔT
            
                        a)
                     
                     
                        Opis referenčnej hodnoty alebo skupiny referenčných hodnôt, ktoré žiadateľ poskytol alebo plánuje poskytnúť, a typ referenčnej hodnoty, ku ktorému patria, podľa najlepšieho vedomia žiadateľa a s prihliadnutím na ustanovenia nariadenia (EÚ) 2016/1011 spolu s uvedením zdrojov použitých na určenie typu referenčnej hodnoty.
                     
                  
                        b)
                     
                     
                        Opis základného trhu alebo ekonomickej reality, ktoré má merať referenčná hodnota alebo skupina referenčných hodnôt, spolu s uvedením zdrojov použitých na poskytnutie tohto opisu.
                     
                  
                        c)
                     
                     
                        Opis prispievateľov prispievajúcich na referenčnú hodnotu alebo na skupinu referenčných hodnôt, spolu s kódexom správania opísaným v článku 15 nariadenia (EÚ) 2016/1011 a v prípade kritických referenčných hodnôt aj s údajmi o názve a sídle prispievateľov.
                     
                  
                        d)
                     
                     
                        Informácie o opatreniach na riešenie opráv určenia alebo uverejnenia referenčnej hodnoty alebo skupiny referenčných hodnôt.
                     
                  
                        e)
                     
                     
                        Informácie o postupe, ktorý má uplatňovať správca v prípade zmien alebo zániku referenčnej hodnoty alebo skupiny referenčných hodnôt v súlade s článkom 28 ods. 1 nariadenia (EÚ) 2016/1011.
                     
                  6.   VSTUPNÉ ÚDAJE A METODIKA
            
                        a)
                     
                     
                        Pre každú referenčnú hodnotu alebo skupinu referenčných hodnôt treba uviesť politiky a postupy týkajúce sa vstupných údajov vrátane tých, ktoré sa týkajú:
                        
                                    i)
                                 
                                 
                                    typu použitých vstupných údajov, ich priority používania a akéhokoľvek vykonávania vlastného uváženia alebo odborného úsudku;
                                 
                              
                                    ii)
                                 
                                 
                                    akýchkoľvek procesov na zabezpečenie toho, aby vstupné údaje boli dostatočné, vhodné a overiteľné;
                                 
                              
                                    iii)
                                 
                                 
                                    kritérií, podľa ktorých sa určuje, kto môže správcovi prispievať vstupnými údajmi, a procesu výberu prispievateľov;
                                 
                              
                                    iv)
                                 
                                 
                                    hodnotenia vstupných údajov prispievateľa a postupu ich overenia.
                                 
                              
                  
                        b)
                     
                     
                        Pre každú referenčnú hodnotu alebo skupinu referenčných hodnôt treba uviesť so zreteľom na metodiku:
                        
                                    i)
                                 
                                 
                                    opis metodiky s dôrazom na jej hlavné prvky v súlade s článkom 13 nariadenia (EÚ) 2016/1011, ako sa bližšie špecifikuje v regulačných technických normách prijatých podľa článku 13 ods. 3 nariadenia (EÚ) 2016/1011 (2);
                                 
                              
                                    ii)
                                 
                                 
                                    politiky a postupy vrátane tých, ktoré sa týkajú:
                                    
                                                1.
                                             
                                             
                                                opatrení prijatých s cieľom zabezpečiť overenie a preskúmanie metodiky vrátane všetkých vykonaných pokusov a spätného testovania;
                                             
                                          
                                                2.
                                             
                                             
                                                konzultačného procesu o akejkoľvek navrhovanej podstatnej zmene v metodike.
                                             
                                          
                              
                  7.   EXTERNÉ ZABEZPEČOVANIE ČINNOSTÍ
            Ak je nejaká činnosť tvoriaca súčasť postupu poskytovania referenčnej hodnoty alebo skupiny referenčných hodnôt zabezpečovaná externe:
            
                        a)
                     
                     
                        príslušné mechanizmy externého zabezpečovania vrátane dohôd o úrovni poskytovaných služieb, ktoré preukazujú súlad s článkom 10 nariadenia (EÚ) 2016/1011;
                     
                  
                        b)
                     
                     
                        podrobnosti o externe zabezpečovaných funkciách, pokiaľ tieto informácie už nie sú zahrnuté v príslušných zmluvách;
                     
                  
                        c)
                     
                     
                        politiky a postupy týkajúce sa dohľadu nad externe zabezpečovanými činnosťami.
                     
                  8.   ĎALŠIE INFORMÁCIE
            
                        a)
                     
                     
                        Žiadateľ môže uviesť akékoľvek ďalšie informácie, ktoré sú relevantné pre jeho žiadosť a ktoré považuje za vhodné.
                     
                  
                        b)
                     
                     
                        Žiadateľ uvádza požadované informácie takým spôsobom a v takej forme, ako to stanovuje príslušný orgán.
                     
                  
               (1)  Delegované nariadenie Komisie (EÚ) 2018/1637 z 13. júla 2018, ktorým sa dopĺňa nariadenie Európskeho parlamentu a Rady (EÚ) 2016/1011, pokiaľ ide o regulačné technické normy týkajúce sa postupov a charakteristík funkcie dohľadu (pozri stranu 1 tohto úradného vestníka).
            
               (2)  Delegované nariadenie Komisie (EÚ) 2018/1641 z 13. júla 2018, ktorým sa dopĺňa nariadenie Európskeho parlamentu a Rady (EÚ) 2016/1011, pokiaľ ide o regulačné technické normy, ktorými sa ďalej špecifikujú informácie, ktoré majú poskytovať správcovia kritických alebo významných referenčných hodnôt, pokiaľ ide o metodiku použitú na určenie referenčnej hodnoty, interné preskúmanie a schválenie metodiky a postupy vykonávania podstatných zmien v metodike (pozri stranu 21 tohto úradného vestníka).
         
      
      
         
            PRÍLOHA II
            
               Informácie, ktoré sa majú uvádzať v žiadosti o registráciu v súlade s článkom 34 nariadenia (EÚ) 2016/1011
            
            
                         
                     
                     
                        „U“ znamená „uvádza sa“.
                     
                  
                         
                     
                     
                        „N“ znamená „neuvádza sa“.
                     
                  
                        Položka prílohy I
                     
                     
                        Subjekty pod dohľadom, ktoré poskytujú len nekritické referenčné hodnoty
                     
                     
                        Subjekty, ktoré poskytujú len nevýznamné referenčné hodnoty
                     
                  
                        1.   Všeobecné informácie
                        
                     
                  
                        1. a)
                     
                     
                        Celý názov
                     
                     
                        U
                     
                     
                        U
                     
                  
                        1. b)
                     
                     
                        Adresa
                     
                     
                        U
                     
                     
                        U
                     
                  
                        1. c)
                     
                     
                        Právny štatút
                     
                     
                        U
                     
                     
                        U
                     
                  
                        1. d)
                     
                     
                        Webové sídlo
                     
                     
                        U
                     
                     
                        U
                     
                  
                        1. e)
                     
                     
                        Kontaktná osoba
                     
                     
                        U
                     
                     
                        U
                     
                  
                        1. f)
                     
                     
                        Súčasný stav povolenia
                     
                     
                        U (1)
                        
                     
                     
                        U (1) pri subjektoch pod dohľadom
                        N pri subjektoch, ktoré nepodliehajú dohľadu
                     
                  
                        1. g)
                     
                     
                        Vykonané operácie
                     
                     
                        U (1)
                        
                     
                     
                        U (1)
                        
                     
                  
                        1. h)
                     
                     
                        Zakladajúce dokumenty
                     
                     
                        U (1)
                        
                     
                     
                        U (1)
                        
                     
                  
                        1. i)
                     
                     
                        Štruktúra skupiny
                     
                     
                        U (1)
                        
                     
                     
                        U (1)
                        
                     
                  
                        1. j)
                     
                     
                        Vlastné vyhlásenie o dobrej povesti
                     
                     
                        U (1)
                        
                     
                     
                        U (1)
                        
                     
                  
                        1. k)
                     
                     
                        Počet referenčných hodnôt
                     
                     
                        U
                     
                     
                        U
                     
                  
                        2.   Organizačná štruktúra a správa a riadenie
                        
                     
                  
                        2. a)
                     
                     
                        Vnútorná organizačná štruktúra
                     
                     
                        U
                     
                     
                        U
                     
                  
                        2. b)
                     
                     
                        Zamestnanci
                     
                     
                        U
                     
                     
                        U
                     
                  
                        2. c)
                     
                     
                        Ľudské zdroje
                     
                     
                        U
                     
                     
                        N
                     
                  
                        3.   Konflikty záujmov
                        
                     
                  
                        3. a)
                     
                     
                        Politiky a postupy
                     
                     
                        U (2)
                        
                     
                     
                        U (2) vo forme zhrnutia
                     
                  
                        3. b)
                     
                     
                        Podstatné konflikty záujmov
                     
                     
                        U
                     
                     
                        N
                     
                  
                        3. c)
                     
                     
                        Štruktúra odmeňovania
                     
                     
                        U
                     
                     
                        U
                     
                  
                        4.   Štruktúra vnútornej kontroly a rámec dohľadu a zodpovednosti
                        
                     
                  
                        4. a)
                     
                     
                        Politiky a postupy týkajúce sa monitorovania činností poskytovania referenčnej hodnoty
                     
                     
                        U
                     
                     
                        U (3) vo forme zhrnutia
                     
                  
                        4. b)
                     
                     
                        Vnútorné mechanizmy na určovanie a uverejňovanie referenčnej hodnoty
                     
                     
                        U
                     
                     
                        U vo forme zhrnutia
                     
                  
                        4. c)
                     
                     
                        Interné ohlasovanie porušení
                     
                     
                        U
                     
                     
                        U vo forme zhrnutia
                     
                  
                        5.   Opis poskytovaných referenčných hodnôt
                        
                     
                  
                        5. a)
                     
                     
                        Opis
                     
                     
                        U (4)
                        
                     
                     
                        U vo forme zhrnutia
                     
                  
                        5. b)
                     
                     
                        Základný trh
                     
                     
                        U (4)
                        
                     
                     
                        U vo forme zhrnutia
                     
                  
                        5. c)
                     
                     
                        Prispievatelia
                     
                     
                        U (4)
                        
                     
                     
                        U vo forme zhrnutia
                     
                  
                        5. d)
                     
                     
                        Opravy
                     
                     
                        U (4)
                        
                     
                     
                        U vo forme zhrnutia
                     
                  
                        5. e)
                     
                     
                        Zmeny a zánik
                     
                     
                        U (4)
                        
                     
                     
                        U vo forme zhrnutia
                     
                  
                        6.   Vstupné údaje a metodika
                        
                     
                  
                        6. a) i)
                     
                     
                        Opis použitých vstupných údajov
                     
                     
                        U (4)
                        
                     
                     
                        U vo forme zhrnutia
                     
                  
                        6. a) ii)
                     
                     
                        Vstupné údaje – dostatočné, vhodné a overiteľné
                     
                     
                        U (4)
                        
                     
                     
                        U (5) vo forme zhrnutia
                     
                  
                        6. a) iii)
                     
                     
                        Prispievatelia
                     
                     
                        U (4)
                        
                     
                     
                        U vo forme zhrnutia
                     
                  
                        6. a) iv)
                     
                     
                        Hodnotenie vstupných údajov prispievateľa a ich overenie
                     
                     
                        U (6)
                        
                     
                     
                        N
                     
                  
                        6. b) i)
                     
                     
                        Opis metodiky
                     
                     
                        U (4)
                        
                     
                     
                        U vo forme zhrnutia
                     
                  
                        6. b) ii) 1)
                     
                     
                        Overenie/preskúmanie
                     
                     
                        U (4)
                        
                     
                     
                        U vo forme zhrnutia
                     
                  
                        6. b) ii) 2)
                     
                     
                        Podstatné zmeny
                     
                     
                        U (6)
                        
                     
                     
                        N
                     
                  
                        7.   Externé zabezpečovanie činností
                        
                     
                  
                        7. a)
                     
                     
                        Zmluvy
                     
                     
                        U (6)
                        
                     
                     
                        N
                     
                  
                        7. b)
                     
                     
                        Externe zabezpečované funkcie
                     
                     
                        U (6)
                        
                     
                     
                        U vo forme zhrnutia
                     
                  
                        7. c)
                     
                     
                        Kontrola
                     
                     
                        U (6)
                        
                     
                     
                        U vo forme zhrnutia
                     
                  
                        8.   Iné
                        
                     
                  
                        8. a)
                     
                     
                        Doplňujúce informácie
                     
                     
                        U
                     
                     
                        U
                     
                  
                        8. b)
                     
                     
                        Forma
                     
                     
                        U
                     
                     
                        U
                     
                  
               (1)  Pokiaľ už nie je pod dohľadom toho istého príslušného orgánu v súvislosti s inými činnosťami než s poskytovaním referenčných hodnôt.
            
               (2)  Žiadateľ sa môže rozhodnúť neposkytnúť informácie vzťahujúce sa na odsek 3 písm. a) bod iii) prílohy I v súvislosti s významnou alebo nevýznamnou referenčnou hodnotou, ktorú poskytuje.
            
               (3)  Žiadateľ môže upustiť od poskytovania informácií vzťahujúcich sa na odsek 4 písm. a) bod iii) prílohy I – s výnimkou informácií týkajúcich sa zavedenia a udržiavania trvalej funkcie dohľadu – a na odsek 4 písm. a) bod iv) a odsek 4 písm. a) bod v) prílohy I – v prípade niektorých informácií, ktoré sa majú uviesť a ktoré sa týkajú rámca kontroly a zodpovednosti – pokiaľ ide o nevýznamnú referenčnú hodnotu, ktorú poskytuje.
            
               (4)  Subjekt pod dohľadom, ktorý poskytuje tak významné, ako aj nevýznamné referenčné hodnoty, môže poskytovať takéto informácie vo forme zhrnutia s odkazom na jeho nevýznamné referenčné hodnoty.
            
               (5)  Žiadateľ sa môže rozhodnúť neposkytnúť informácie týkajúce sa overiteľnosti vstupných údajov v súvislosti s nevýznamnou referenčnou hodnotou, ktorú poskytuje.
            
               (6)  Subjekt pod dohľadom, ktorý poskytuje tak významné, ako aj nevýznamné referenčné hodnoty, môže poskytovať takéto informácie len v prípade významných referenčných hodnôt, ktoré poskytuje.